સ્કર્ટમાં અનઈવન હેમલાઇન બહુ કૉમન છે. સ્કર્ટ કૅઝ્યુઅલ હોય કે પછી ફૉર્મલ હોય, અનઈવન હેમલાઇન કોઈ પણ લુકમાં સરસ લાગે છે. માત્ર સ્કર્ટ પર ટૉપ સિલેક્ટ કરતી વખતે ધ્યાન રાખવું. જો કૉટનનું અનઈવન હેમલાઇનવાળું સ્કર્ટ હોય તો એની સાથે કૉટનનું જ ટૉપ સારું લાગશે. કૉટનનું ટૉપ ઘણી વખત મલ ફૅબ્રિકમાંથી બનાવેલું હોવાથી થોડું ટ્રાન્સપરન્ટ લાગે છે. તો એમાં તમે સ્કર્ટના કલરની સ્પૅઘેટી પહેરી એક અલગ લુક આપી શકો. જો અનઈવન હેમલાઇનવાળું ફૉર્મલ સ્કર્ટ હોય તો એની સાથે ફ્લોઈ ફૅબ્રિકવાળું જ ફૉર્મલ ટૉપ સારું લાગશે. જો સુડોળ શરીર હોય તો ઇન્કટવાળું ટૉપ પહેરી શકાય. જો તમારો પેટનો ભાગ થોડો વધારે હોય તો તમે બલૂન પૅટર્નવાળું ટૉપ પહેરી શકો જેના લીધે પેટનો ભાગ દેખાશે નહીં. અનઈવન હેમલાઇનવાળાં સ્કર્ટ શરીરને અનુરૂપ સિલેક્ટ કરવાં. જો લાંબીપાતળી યુવતી પહેરે તો તેના પર સ્કર્ટની પૅટર્ન વધારે સરસ રીતે દેખાય છે. આવા સ્કર્ટ સાથે હાઈ હીલ્સ સારી લાગે અથવા તો ટાઇ અપ્સ સારાં લાગે.